Karnevallet i Aalborg udvider festivalpladsen. Skoven overfor Kildeparken inddrages i festivalpladsen.

 

Karnevallet i Aalborg udvider kapaciteten af festivalpladsen, dermed gives der plads til yderligere 7.000 deltagere. For hvert år har tilstrømningen af deltagere til Karnevallet i Aalborg udviklet sig. Kildeparken er ikke længere stor nok, og derfor inddrages skovområdet på den anden side af Vesterbro. På området etableres bl.a. undergrundsscene med rapbattle og et tempel til Alkoholdet. Karnevalskoordinator Klaus Bystrup siger til TV2/NORD: - Vi har ønsket at trække området ind i Kildeparken, for at få plads til de mange gæster, og få bedre styr på området. Karnevallet udvider festivalpladsen for at få bedre styr på området, og for at give flere deltagere mulighed for at være med i festen. Samtidig etableres der hovedindgang på Vesterbro, og gaden lukkes i tidsrummet 9-24. Med tanke på det trafikkaos som karnevallet altid trækker med sig, har man i år valgt at lægge paraderuterne udenom Nytorv. Hovedparaden går af Vesterbro til Kildeparken. Dermed tilgodeses både busser og andre bilister, samt de handlende i byen. Karnevallet i Aalborg tyvstarter søndag 22. maj med børnekarneval og international optakt fredag 27. maj. Det "rigtige" karneval løbe af stablen lørdag 28. maj med karnevalsfest i Kildeparken 11.30-23.